Honorius, episcopus, servus servorum Dei, dilectis filiis abbati et conventui Sancti Benedicti Floriacensis salutem et apostolicam benedictionem. Cum a nobis petitur quod justum est et honestum, tam vigor equitatis quam ordo exigit rationis ut id per sollicitudinem officii nostri ad debitum perducatur effectum. Eapropter, dilecti in Domino filii, vestris justis postulationibus inclinati, gratum impertientes assensum, autoritate vobis presentium indulgemus ut in terminis infra quos decimas ante generale concilium percepistis decimas novalium percipere valeatis. Nulli ergo omnino hominum, etc. Si quis autem, etc. Datum Laterani, III kalendas maii, pontificatus nostri anno primo.